Σήματα Οδικής Κυκλοφορίας

   Με την μέθοδο Easy to Read

            και
Με την Νοηματική Γλώσσα
 

 
	Σήμα
	Περιγραφή σήματος
	Περιγραφή σήματος με τη μέθοδο  Easy to Read


	Περιγραφή σήματος
στην Νοηματική Γλώσσα

	



	Χώρος στάθμευσης οχημάτων ατόμων με μειωμένη κινητικότητα.
	 Εδώ αφήνουν οι ανάπηροι

τα αυτοκίνητα.
	



	



	Έξοδος από περιοχή επιτρεπόμενης στάθμευσης.
	Από δω και πέρα δεν

μπορούμε να

παρκάρουμε.
	
 

	



	Κίνδυνος λόγω διάβασης πεζών.
	 Προσοχή.

Περπατάνε πεζοί.
	


	



	Κίνδυνος λόγω συχνού ισχυρού ανέμου.
	 Προσοχή.

Δυνατός άνεμος.
	


	



	Περιοχή επιτρεπόμενης στάθμευσης
	 Εδώ μπορούμε να

 παρκάρουμε.
	


	



	Στάθμευση τους μονούς μήνες
	 
Παρκάρουμε τους μονούς

μήνες.
	


	



	Τοποθέτησε αντιολισθητικές αλυσίδες χιονιού, σε δύο τουλάχιστον από τους κινητήριους τροχούς του αυτοκινήτου.
	 
Βάλε αλυσίδες

στα λάστιχα για το χιόνι.
	
 

	



	Οδός υποχρεωτικής διελεύσεως πεζών και απαγόρευση διελεύσεως οχημάτων πλην αυτών άμεσης ανάγκης και για την είσοδο-έξοδο σε παρόδιες ιδιοκτησίες.
	Εδώ περπατάνε μόνο

 πεζοί και μπαίνουν
 αυτοκίνητα μόνο
 σε πολύ μεγάλη ανάγκη.
	


	



	Επικίνδυνη αριστερή στροφή.
	 Πρόσεχε την αριστερή στροφή.
	


	



	Η κάθε κατηγορία χρηστών πρέπει να χρησιμοποιεί την πλευρά του αντίστοιχου διαδρόμου που είναι ειδικά επιλεγμένη για αυτή την κατηγορία.
	 Αν είσαι οδηγός ποδηλάτου πηγαίνεις αριστερά.

Αν είσαι πεζός πηγαίνεις δεξιά.
	


	



	Κατεύθυνση προς χώρο επιτρεπόμενης στάθμευσης.
	 Προς χώρο πάρκινγκ.
	


	



	Άνω (υπέργεια) διάβαση πεζών.
	 Μπορείς να περάσεις πάνω από το δρόμο.
	


	



	Απαγορεύεται η είσοδος στα ποδήλατα.
	 Όχι ποδήλατα.
	


	



	Σταθμός πρώτων βοηθειών.
	 Εδώ έχει πρώτες βοήθειες.
	


	



	Η στάθμευση επιτρέπεται μόνο για τα ταξί.
	 Εδώ σταθμεύουν μόνο ταξί.
	


	



	Συνεργείο επισκευής βλαβών.
	 Εδώ φτιάχνεις το αμάξι άμα χαλάσει.
	


	



	Κάτω (υπόγεια) διάβαση πεζών.
	Οι πεζοί περνούν κάτω από το δρόμο.
	


	



	Δρόμος με κατηφόρα κλίσης 10%. Φρενάρετε και κατεβάζετε ταχύτητα.
	Προσοχή δρόμος με κατηφόρα. Φρέναρε και κατέβασε ταχύτητα.
	


	



	Κυκλική υποχρεωτική πορεία.
	 
Πρέπει  να κάνεις κύκλο.
	[image: image38.jpg]




	



	Προειδοποίηση για αδιέξοδη οδό δεξιά.
	 Δεξιά ο δρόμος τελειώνει.
	


	



	Τηλέφωνο.
	 Εδώ έχει τηλέφωνο.
	


	



	Συνιστώμενη ταχύτητα 60Km/h.
	 
Δεν τρέχεις πάνω από

60km/h.
	


	



	Αστυνομία.
	 
Εδώ είναι

η αστυνομία.
	


	



	Διακόπτετε την πορεία προς στην ειδική προς τούτο γραμμή ή σε περίπτωση που δεν υπάρχει τέτοια, στη θέση προς πινακίδας και δεν ξεκινάτε αν δεν βεβαιωθείτε ότι δεν πλησιάζει σιδηροδρομικός συρμός.
	Σταματάς και κοιτάς εάν έρχεται τρένο. Αν δεν έρχεται συνεχίζεις.
	


	



	Απαγορεύεται η είσοδος σε πεζούς.
	 
Εδώ δεν μπαίνουν οι πεζοί.
	


	



	Απαγορεύεται η διέλευση χωρίς στάση προ του σταθμού Διοδίων.
	 
Σταματάς για τα Διόδια.
	


	



	Πρατήριο καυσίμων.
	 Βενζινάδικο.
	


	



	Ολισθηρό οδόστρωμα. Αποφεύγετε απότομο φρενάρισμα.
	 Ο δρόμος γλιστράει.
 Μη φρενάρεις απότομα.
	



	



	Ξενοδοχείο ή Μοτέλ.
	 Εδώ έχει ξενοδοχείο.
	


	



	Επικίνδυνη στένωση και από προς δύο πλευρές.
	 Ο δρόμος στενεύει και δεξιά και αριστερά.
	


	



	Κίνδυνος λόγω εκτελούμενων εργασιών στην οδό.
	 Προσοχή γίνονται εργασίες στο δρόμο.
	


	



	Απαγορεύεται η είσοδος σε  όλα τα οχήματα.
	 Εδώ δεν μπαίνει κανένα αυτοκίνητο.
	


	



	Υποχρεωτική κατεύθυνση προς τα αριστερά.
	 Στρίβεις μόνο αριστερά.
	


	



	Τέλος λωρίδας αποκλειστικής κυκλοφορίας οχημάτων δημοσίων συγκοινωνιών.
	 Εδώ τελειώνει ο δρόμος για τα λεωφορεία.
	


	



	Εστιατόριο.
	 Εδώ

μπορείς να φας.

	Συνεχίζουν την πορεία τους τα οχήματα που θα στρίψουν δεξιά.
	Συνεχίζεις μόνο αν πηγαίνεις δεξιά.
	


	



	Κίνδυνος λόγω συχνής κινήσεως παιδιών (σχολείο, γήπεδα κ.τ.λ.)
	Πρόσεχε.

Περνάνε παιδιά.
	


	



	Συνιστώνται αλυσίδες ή ελαστικά χιονιού.
	 Καλύτερα να βάλεις αλυσίδες.
	


	



	Αναψυκτήριο ή καφενείο.
	 Εδώ έχει καφέ.
	


	



	Συνεχίζετε την πορεία σας εντείνοντας την προσοχή σας, λόγω πιθανής πτώσης βράχων.
	 Πρόσεχε πέφτουν πέτρες στο δρόμο.
	


	



	Σημείο έναρξης περιπάτου.
	 Από εδώ αρχίζει ο περίπατος.
	


	



	Θέση για κατασκηνώσεις.
	 Εδώ μπορείς να

κατασκηνώσεις.
	


	



	Στάση λεωφορείου ή τρόλεϊ.
	Εδώ έχει στάση λεωφορείου ή τρόλεϊ.
	


	



	Αυτοκινητόδρομος.
	 Είσαι σε εθνικό δρόμο.
	


	



	Αεροδρόμιο.
	 Εδώ έχει αεροδρόμιο.
	


	



	Τέλος οδού ταχείας κυκλοφορίας.
	 Τέλος γρήγορου δρόμου.
	


	



	Σήραγγα.
	 Μπαίνεις σε τούνελ.
	


	



	Κατεύθυνση εξόδου από τον αυτοκινητόδρομο.
	 Βγαίνεις από τον εθνικό δρόμο.
	


	



	Αποκλειστική διέλευση λεωφορείων ή τρόλεϊ.
	 Περνάνε μόνο λεωφορεία.
	


	



	Νοσοκομείο (για αποφυγή ή μείωση οποιουδήποτε μη αναγκαίου θορύβου)
	 Εδώ υπάρχει νοσοκομείο.
	


	



	Εγκαταστάσεις υγιεινής.
	 Εδώ έχει τουαλέτα.
	


	



	Οδός υποχρεωτικής διελεύσεως ποδηλάτων (απαγορεύεται η διέλευση άλλων οχημάτων).
	 Εδώ περνούν μόνο

ποδήλατα.
	


	



	Να σταματήσετε στο ύψος της πινακίδας και να ξεκινήσετε όταν μπορείτε να το πράξετε χωρίς κίνδυνο.
	Σταματάς.

Κοιτάς και μετά περνάς.
	


	



	Κίνδυνος από διέλευση άγριων ζώων.
	 
Πρόσεχε.

Περνούν άγρια ζώα.
 
	


	



	Τέλος αυτοκινητόδρομου.
	 Βγήκες από τον εθνικό δρόμο.
	


	



	Πλησιάζετε με προσοχή τη διάβαση πεζών και παραχωρείτε την προτεραιότητα στου πεζούς που τη διασχίζουν.
	 
Πρόσεχε.

Πρώτα περνούν οι πεζοί.
 
	


	



	Περιοχή κολυμβήσεως.
	 Εδώ κολυμπούμε.
	



